
Për disa SHTESA dhe ndryshime në vendimin nr. 405, datë 8.1.1996 
të Këshillit të Ministrave “Për ADMINISTRIMIN e rrjetit rrugor kombëtar dhe rrjetit rural të Republikës së Shqipërisë”, 
të ndryshuar

Në mbështetje të nenit 100 të Kushtetutës dhe të shkronjës “c” të nenit 15 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Punëve Publike dhe Transportit, Këshilli i Ministrave

Vendosi:

Në vendimin nr. 405, datë 8.1.1996 të Këshillit të Ministrave, të ndryshuar, bëhen këto shtesa dhe ndryshime:
1. Në pikën 1, rrjetit rrugor kombëtar i shtohen segmentet rrugore sipas lidhjes nr. 1, bashkëlidhur këtij vendimi.
2. Në tabelën “Inventari i rrugëve rurale, rajonale e komunale”, pika 4/1, hiqen segmentet rrugore sipas lidhjes nr. 1, bashkëlidhur këtij vendimi.
3. Ngarkohen Ministria e Punëve Publike dhe Transportit, Autoriteti Rrugor Shqiptar, Fondi Shqiptar i Zhvillimit, Ministria e Brendshme dhe qarqet për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha
